**„VZOR NÁVRHU KÚPNEJ ZMLUVY“ - pre časť č. 2**

**Uchádzač doplní bod 1.1, 3.2, 4.4, 6.2, 6.5, 9.1 do predloženej Kúpnej zmluvy:**

**KÚPNA ZMLUVA č. ...... / ......**

uzavretá na základe výsledku verejného obstarávania podľa § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 409 a nasl. zákona NR SR č. 513/1991 Zb. (Obchodného zákonníka) v znení neskorších predpisov

**Čl. 1**

**Zmluvné strany**

* 1. **Kupujúci:**

###### Obchodné meno: Univerzitná nemocnica Martin

Sídlo: Kollárova 2, 036 59 Martin

V zastúpení: MUDr. Peter Durný, PhD., MPH – riaditeľ

IČO: 00365327

DIČ: 2020598019

IČ DPH: SK2020598019

Bankové spojenie: Štátna pokladnica

Číslo účtu: 7000281377/8180

IBAN: IBAN SK84 8180 0000 0070 0028 1377

BIC/SWIFT: SPSRSKBAXXX

(ďalej len “*kupujúci*”)

**Predávajúci:**    
Obchodné meno: .............................................

Sídlo: .............................................

V zastúpení: .............................................

IČO: .............................................

DIČ: .............................................

IČ DPH: .............................................

Bankové spojenie: .............................................

Číslo účtu: .............................................

IBAN: .............................................

BIC/SWIFT: .............................................

Zápis v Obchodnom registri Okresného súdu ..............., oddiel ..............., vložka č. ...............

*Uviesť údaj, či predávajúci je alebo nie je platcom DPH.*

(ďalej len “*predávajúci*” )

Predávajúci a kupujúci ďalej spoločne aj *„zmluvné strany“* alebo jednotlivo

*„zmluvná strana“.*

* 1. Zmluvné strany uzatvárajú túto kúpnu zmluvu (ďalej aj „zmluva“) ako výsledok verejného obstarávania s názvom **„****Zdravotnícke vybavenie k projektu Modernizácia oddelení ústavnej psychiatrickej starostlivosti k ZoPPM“** pre 2. časť zákazky **Odberové kreslá pojazdné**. Verejné obstarávanie prebehlo v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. II**

**Predmet zmluvy**

* 1. Predávajúci sa zaväzuje, že v súlade s Oznámením o vyhlásení verejného obstarávania podľa bodu 1.2 tejto zmluvy a za podmienok dohodnutých v tejto zmluve, vo vlastnom mene a na vlastnú zodpovednosť dodá predmet zmluvy kupujúcemu **časť č. 2 - Odberové kreslá pojazdné** v špecifikácii podľa **Prílohy č. 1**, ktorá tvorí neoddeliteľnú súčasť tejto zmluvy (ďalej aj „predmet zmluvy“ alebo „tovar“).

* 1. Súčasťou predmetu zmluvy je doprava na miesto určenia, inštalácia, uvedenie do prevádzky, odskúšanie funkčnosti a prevádzkyschopnosti dodaného tovaru, odovzdanie potrebnej užívateľskej dokumentácie v slovenskom/českom jazyku, zaškolenie zamestnancov užívateľa v potrebnom rozsahu a zabezpečenie záručného servisu a ďalších nákladov, ktoré sa môžu vyskytnúť v súvislosti s plnením predmetu zmluvy a dopravy na miesto určenia.
  2. Predávajúci sa na základe tejto zmluvy zaväzuje dodať kupujúcemu predmet zmluvy a vykonať činnosti podľa odseku 2.2 tohto článku, previesť na kupujúceho vlastnícke právo k predmetu zmluvy. Súčasne sa kupujúci zaväzuje prevziať predmet zmluvy a zaplatiť zaň zmluvne dohodnutú cenu podľa Čl. IV tejto zmluvy.

**Čl. III**

**Termín a miesto dodania**

* 1. Miestom dodania predmetu zmluvy je: Univerzitná nemocnica Martin, Psychiatrická klinika, Kollárova 2, 036 59 Martin.
  2. Predávajúci sa zaväzuje realizovať dodávku predmetu zmluvy podľa Čl. II tejto zmluvy do miesta dodania v termíne do ....... *(uchádzač doplní max. do 8 týždňov)* týždňov od účinnosti tejto zmluvy, a to v špecifikácii podľa Prílohy č.1 tejto zmluvy.
  3. Dodávka sa považuje za splnenú dňom protokolárneho prevzatia predmetu zmluvy kupujúcim, v ktorom neboli uplatnené závady predmetu zmluvy, v zmysle Čl. VIII tejto zmluvy, v mieste dodania.
  4. Prevzatie dodávky potvrdí kupujúci protokolárne v súlade s Čl. VIII tejto zmluvy.
  5. Zmluvné strany sa dohodli, že predávajúci nie je v omeškaní s termínom dodania predmetu zmluvy, uvedeným v odseku 3.2 tohto článku po dobu, po ktorú nemohol svoju povinnosť, súvisiacu s realizáciou dodávky, plniť následkom okolností, ktoré vznikli na strane kupujúceho. V tomto prípade má predávajúci právo na predĺženie termínu dodania predmetu zmluvy.
  6. Lehota plnenia začína plynúť nasledujúci deň po zverejnení tejto zmluvy v Centrálnom registri zmlúv Úradu vlády SR, t. j. odo dňa účinnosti zmluvy.

**Čl. IV**

**Cena**

* 1. Cena za predmet zmluvy je stanovená dohodou zmluvných strán v súlade s ustanoveniami zákona č. 18/1996 Z .z. o cenách, v znení neskorších predpisov a vyhlášky MF SR č. 87/1996 Z. z. v znení neskorších predpisov, ktorou sa vykonáva zákon o cenách v platnom znení.
  2. Cena predávajúceho za celý predmet zmluvy je stanovená ako výsledok verejného obstarávania s názvom **„Zdravotnícke vybavenie k projektu Modernizácia oddelení ústavnej psychiatrickej starostlivosti k ZoPPM“** pre „**časť č. 2 – Odberové kreslá pojazdné“**. Ceny jednotlivých položiek predmetu zmluvy sú špecifikované v Prílohe č. 1 tejto zmluvy.
  3. Súčasťou zmluvy je kalkulácia zmluvnej ceny, uvedená v Prílohe č. 1, ktorá tvorí neoddeliteľnú súčasť tejto zmluvy.
  4. Zmluvné strany dohodli cenu predmetu zmluvy nasledovne:

Cena za celý predmet zmluvy v € bez DPH ....................

Sadzba DPH 23 % ....................

Cena za celý predmet zmluvy v € s 23% DPH ....................

(slovom.................................................................................................................. €)

Uvedená cena je konečná.

* 1. V cene podľa odseku 4.4 tejto zmluvy je zahrnutá cena za celý predmet zmluvy špecifikovaný v čl. II tejto zmluvy vrátane DPH v súlade s platnými predpismi, vrátane dopravy na miesto určenia, inštalácie, uvedenia do prevádzky, odskúšania funkčnosti a prevádzkyschopnosti dodaného tovaru, odovzdania potrebnej užívateľskej dokumentácie v slovenskom/českom jazyku, zaškolenia zamestnancov užívateľa v potrebnom rozsahu, vrátane zabezpečenia záručného servisu a ďalších nákladov, ktoré sa môžu vyskytnúť v súvislosti s plnením predmetu zmluvy a dopravy na miesto určenia. K uvedenej cene nie je predávajúci oprávnený účtovať žiadane ďalšie poplatky ani príplatky.
  2. Zmenu ceny z dôvodu zmien dovozných podmienok stanovených zákonom, kedy by bol dovoz predmetu zmluvy zaťažený zvýšením cla, colnej prirážky alebo iných zákonom stanovených odvodov, je možné upraviť len písomnou formou odsúhlaseného dodatku ku zmluve.
  3. V prípade zmeny výšky DPH v priebehu realizácie dodávky predmetu zmluvy, bude jej výška upravená v zmysle platnej legislatívy.

**Čl. V**

**Platobné podmienky, fakturácia**

* 1. Zmluvné strany sa dohodli, že kupujúci uhradí cenu za predmet zmluvy podľa ods. 4.4 Čl.IV tejto zmluvy na základe faktúry vystavenej predávajúcim po riadnom odovzdaní predmetu zmluvy kupujúcemu v súlade s Čl. III v nadväznosti na Čl. II a Čl. VIII a v špecifikácii podľa Prílohy č.1 tejto zmluvy, pričom faktúra bude splatná do 60 dní od jej vystavenia.
  2. Faktúra bude doručená kupujúcemu v troch výtlačkoch a bude obsahovať minimálne tieto údaje:
     1. označenie kupujúceho a  predávajúceho adresa, sídlo, IČO, DIČ, IČ DPH (a údaje podľa § 3a Obchodného zákonníka)
     2. miesto dodania a názov dodaného predmetu zmluvy,
     3. číslo zmluvy,
     4. číslo faktúry,
     5. dátum vystavenia, dátum dodania, dátum splatnosti faktúry,
     6. fakturovanú čiastku bez DPH, DPH a celkovo fakturovanú sumu,
     7. označenie peňažného ústavu, číslo účtu, IBAN, SWIFT,
     8. pečiatku a podpis oprávneného zástupcu predávajúceho,
     9. prílohou faktúry bude preberací protokol alebo dodací list.
  3. Úhrada sa uskutoční bezhotovostným prevodom na účet predávajúceho.
  4. Predávajúci je oprávnený vystaviť faktúru najskôr v deň písomného odovzdania a prevzatia predmetu zmluvy kupujúcim podľa bodu 5.1 tohto článku. Predávajúci je povinný vystaviť faktúru za dodanie predmetu zmluvy do 15 dní odo dňa jeho riadneho dodania, najneskôr však do piateho pracovného dňa v mesiaci nasledujúceho po mesiaci, v ktorom bol tovar riadne dodaný.

**Čl. VI**

**Záručná doba a zodpovednosť za vady**

* 1. Predávajúci zodpovedá za to, že predmet zmluvy je dodaný v súlade s touto zmluvou a počas záručnej doby bude mať vlastnosti dohodnuté v tejto zmluve.
  2. Záruka začína plynúť dňom odovzdania predmetu zmluvy v súlade s Čl. VIII tejto zmluvy. Záručná doba je v trvaní ..................... *(uchádzač doplní min. 24 mesiacov)*  mesiacov.
  3. Zmluvné strany sa dohodli, že pre prípad vady predmetu zmluvy počas záručnej doby, má kupujúci právo požadovať a predávajúci povinnosť odstrániť záručné vady.
  4. Cena za odstránenie zistených vád a nedostatkov počas trvania záručnej doby je zahrnutá v cene predmetu zmluvy.
  5. Kupujúci sa zaväzuje, že reklamácie a vady predmetu zmluvy uplatní bezodkladne po ich zistení. Ohlásenie vady za kupujúceho oznámi predávajúcemu zodpovedná osoba na tel. číslo: .............................. alebo na e-mail: .................................. Zodpovedný pracovník predávajúceho je .............................. *(uchádzač doplní údaje)*.
  6. V prípade, ak predávajúci neodstráni reklamované vady v dohodnutej lehote alebo odmietne odstrániť reklamované vady, má kupujúci právo zabezpečiť odstránenie reklamovaných vád prostredníctvom tretej osoby na náklady predávajúceho. Záruka predávajúceho podľa tejto zmluvy tým nie je dotknutá. Náklady, ktoré vzniknú kupujúcemu pri takto odstraňovaných vadách, vyfakturuje kupujúci predávajúcemu samostatnou faktúrou, ktorú je povinný predávajúci uhradiť najneskôr do 30 dní od jej doručenia.

**Čl. VII**

**Spolupôsobenie kupujúceho a predávajúceho**

* 1. Predávajúci vykoná činnosti, spojené s dodaním predmetu zmluvy a jeho uvedením do prevádzky na vlastnú zodpovednosť a v súlade s dohodnutými ustanoveniami tejto zmluvy, a zaväzuje sa dodať predmet zmluvy do miesta dodania riadne a včas, v množstve, kvalite a prevedení podľa podmienok uvedených v tejto zmluve.
  2. Kupujúci sa zaväzuje užívať predmet zmluvy v súlade s pokynmi uvedenými v návode na obsluhu.
  3. Kupujúci sa zaväzuje uhradiť cenu uvedenú v čl. IV v ods. 4.4 tejto zmluvy za podmienok dohodnutých v čl. V ods. 5.1 tejto zmluvy.

**Čl. VIII**

**Odovzdanie a prevzatie predmetu zmluvy**

* 1. Predávajúci odovzdá a kupujúci preberie predmet zmluvy dodaný v súlade s touto zmluvou na základe preberacieho protokolu alebo dodacieho listu a za podmienok uvedených v tomto článku.
  2. Splnením dodávky sa rozumie dátum odovzdania a prevzatia predmetu zmluvy do užívania. Predmet zmluvy sa považuje podľa tejto zmluvy za protokolárne odovzdaný a prevzatý, ak bol predávajúcim odovzdaný bez akýchkoľvek vád a nedorobkov a kupujúcim prevzatý od predávajúceho na základe písomného preberacieho protokolu alebo dodacieho listu s uvedením typu predmetu zmluvy podľa špecifikácie predmetu zmluvy a výrobného čísla (ak je relevantné), dátumom zaškolenia a menným zoznamom zaškolených pracovníkov, ktorý je podpísaný oboma zmluvnými stranami.
  3. Súčasne predávajúci odovzdá kupujúcemu pri dodávke predmetu zmluvy potrebnú užívateľskú dokumentáciu v slovenskom/českom jazyku a záručný list k predmetu zmluvy.
  4. Súčasťou dodávky predmetu zmluvy sú, v prípade, že sú potrebné, atesty, osvedčenia o akosti a kompletnosti jednotlivých predmetov zmluvy, certifikáty, resp. vyhlásenia o zhode ako aj ďalšia dokumentácia predávajúceho .
  5. Odmietnutie dodávky kupujúcim je možné vtedy, ak technické parametre dodaného predmetu zmluvy nezodpovedajú technickým parametrom uvedeným v ponuke. V takomto prípade má kupujúci právo vyfakturovať predávajúcemu zmluvnú pokutu vo výške 30 % z celkovej zmluvnej ceny bez DPH uvedenej v čl. IV ods. 4.4 tejto zmluvy.

**Čl. IX**

**Zmluvné pokuty a odstúpenie od zmluvy**

* 1. V zmysle čl. III sa predávajúci zaviazal dodať a odovzdať kupujúcemu predmetu zmluvy do .... *(uchádzač doplní max. do 8 týždňov)* týždňov odo dňa účinnosti tejto zmluvy. Zároveň sa zmluvné strany dohodli, že : 
     1. v prípade omeškania s dodaním a odovzdaním predmetu zmluvy zaplatí predávajúci kupujúcemu zmluvnú pokutu vo výške 0,5% z celkovej zmluvnej ceny bez DPH za dodanie predmetu zmluvy uvedenej v čl. IV ods. 4.4 tejto zmluvy za každý deň omeškania a to od prvého dňa omeškania s odovzdaním predmetu zmluvy podľa čl. III. ods. 3.2 tejto zmluvy až do jeho prevzatia kupujúcim. Za prvý deň sa považuje, deň nasledujúci po dni, kedy mal byť predmet zmluvy dodaný;
     2. v prípade realizačnej neschopnosti predávajúceho si kupujúci uplatní zmluvnú pokutu vo výške 30% z dohodnutej ceny predmetu zmluvy uvedenej v čl. IV v ods. 4.4 tejto zmluvy.
  2. Splnením záväzku predávajúceho zaplatiť kupujúcemu zmluvnú pokutu nezanikajú povinnosti predávajúceho, ktorých plnenie je zabezpečené dohodou o zmluvnej pokute.
  3. V prípade omeškania kupujúceho s úhradou faktúry si predávajúci môže uplatniť úrok z omeškania v súlade s ust. nariadenia vlády č. 21/2013 Z. z. v platnom znení.
  4. Zmluvnou pokutou nie je dotknutý nárok na náhradu škody. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty. Zmluvné strany sa dohodli, že ustanovenie o zmluvnej pokute zostávajú v platnosti aj po uplynutí platnosti tejto zmluvy.
  5. Predávajúci je oprávnený odstúpiť od zmluvy v prípade, ak kupujúci preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.
  6. Kupujúci môže od tejto zmluvy odstúpiť v prípade podstatného porušenia zmluvy zo strany predávajúceho, ktorým sa rozumie najmä:
     1. nedodržanie kvality predmetu plnenia,
     2. ak technické parametre predmetu zmluvy nezodpovedajú technickým parametrom uvedeným v ponuke,
     3. realizačná neschopnosť predávajúceho alebo iné okolnosti, ktoré mu bránia splniť predmet zmluvy, pričom za realizačnú neschopnosť sa považuje najmä nie však výlučne neschopnosť predávajúceho realizovať dodanie predmetu zmluvy,
     4. akéhokoľvek porušenia povinností predávajúceho podľa tejto zmluvy.
  7. Kupujúci je tiež oprávnený odstúpiť od zmluvy:
     1. ak predávajúci, jeho subdodávatelia a subdodávatelia podľa osobitného predpisu neboli v čase uzavretia zmluvy zapísaní v registri partnerov verejného sektora podľa zák. č. 315/2016 Z. z. v platnom znení (ďalej len „register“) alebo ak boli počas trvania zmluvy vymazaní z registra partnerov verejného sektora,
     2. ak si subdodávatelia, ktorí musia byť zapísaní v registri ani v dodatočne primeranej lehote určenej kupujúcim nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,
     3. ak v súlade so zákonom č. 315/2016 Z. z. v platnom znení registrujúci orgán rozhodne o výmaze predávajúceho z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si kupujúci z dôvodu ekonomickej výhodnosti neuplatní zmluvnú pokutu podľa bodu 9.11 tohto článku,
     4. ak sa po uzavretí zmluvy stala konečným užívateľom výhod predávajúceho, jeho subdodávateľa alebo subdodávateľa podľa osobitného predpisu osoba podľa § 11 ods. 1 písm. c) zákona o verejnom obstarávaní, a to po uplynutí 30 dní odo dňa, keď táto skutočnosť nastala, ak táto skutočnosť stále trvá,
     5. v ďalších prípadoch uvedených v zákone č. 343/2015 Z. z. o verejnom obstarávaní.
  8. Ustanovenia bodov 9.7.1 až 9.7.4 je kupujúci oprávnený využiť v prípade, ak predávajúci, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z. z. v platnom znení.
  9. Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje. Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t. j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.
  10. Ak si subdodávatelia predávajúceho podľa čl. X tejto zmluvy nesplnia povinnosť byť zapísaní v registri partnerov verejného sektora (ďalej len „register“), predávajúci zaplatí kupujúcemu zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.
  11. Ak registrujúci orgán rozhodne o výmaze predávajúceho z registra podľa ust. § 12 zákona č. 315/2016 Z. z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a kupujúci z dôvodu ekonomickej výhodnosti nevyužil právo odstúpiť od zmluvy podľa bodu 9.7.3 tejto zmluvy, predávajúci zaplatí kupujúcemu zmluvnú pokutu vo výške 10 000,- €.
  12. Ak zo strany predávajúceho, resp. subdodávateľa nie je splnená povinnosť podľa § 11 ods. 2 zák. č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je kupujúci ako účastník zmluvy v omeškaní, ak z tohto dôvodu nebude plniť, čo mu ukladá zmluva.
  13. Ustanovenia bodov 9.10, 9.11 a 9.12 sa vzťahujú len na predávajúceho, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z. z. v platnom znení.
  14. Predávajúci sa zaväzuje, že bez písomného súhlasu kupujúceho nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany predávajúceho tretej osobe bez súhlasu kupujúceho je neplatné. Súhlas kupujúceho je platný len za podmienky, že bol na takýto úkon udelený predchádzajúci súhlas MZ SR.
  15. Zmluvné strany sa dohodli, že predávajúci neprijme vyhlásenie podľa § 303 a nasl. Obchodného zákonníka. V prípade porušenia tejto povinnosti je predávajúci povinný uhradiť kupujúcemu zmluvnú pokutu vo výške 2 % z istiny pohľadávky. Uvedené sa neuplatní, ak osobitný právny predpis vylučuje uzavretie dohody podľa predchádzajúcej vety.

**Čl. X**

**Subdodávatelia a osobitné povinnosti predávajúceho**

10.1 Predávajúci pri plnení predmetu zmluvy špecifikovaného v Čl. II tejto zmluvy využije subdodávateľov uvedených v prílohe č. 2 tejto zmluvy – Identifikácia subdodávateľov.

* 1. K zmene subdodávateľa môže dôjsť len po odsúhlasení zmeny kupujúcim. Predávajúci je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov podľa ods. 10.1 tohto článku zmluvy. Kupujúci zašle písomné stanovisko (súhlas/nesúhlas) predávajúcemu bez zbytočného odkladu. Schválený bude každý subdodávateľ, ktorý bude riadne identifikovaný v zmysle ods. 10.1, bude ním predložené vyhlásenie o detailnom oboznámení sa s predmetom zmluvy a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora, ak mu táto povinnosť vyplýva zo zákona č. 315/2016 Z. z. v platnom znení.
  2. Predávajúci sa zaväzuje na požiadanie kupujúceho predložiť mu všetky zmluvy, ktoré má uzavreté so subdodávateľmi.
  3. Využitím subdodávateľov nie je dotknutá zodpovednosť predávajúceho za plnenie predmetu zmluvy. Predávajúci je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.
  4. Predávajúci a subdodávatelia sú povinní byť počas trvania tejto zmluvy zapísaní v registri partnerov verejného sektora (ďalej len „register“), ak im táto povinnosť vyplýva zo zákona č. 315/2016 Z. z. v platnom znení.
  5. V prípade, ak kupujúci zistí, že subdodávateľ nie je zapísaný v registri, vyzve predávajúceho na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby predávajúci navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Čl. XI**

**Záverečné ustanovenia**

* 1. Právne vzťahy touto zmluvou priamo neupravené sa riadia príslušnými ustanoveniami Obchodného zákonníka a inými všeobecne záväznými právnymi predpismi Slovenskej republiky.
  2. Táto zmluva môže byť doplnená alebo zmenená len na základe písomného dodatku podpísaného oboma zmluvnými stranami.
  3. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou budú riešené zmierom. Ak nedôjde k vyriešeniu sporu zmierom, spor rozhodne vecne a miestne príslušný súd určený podľa procesných právnych predpisov Slovenskej republiky.
  4. Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.
  5. Predávajúci sa zaväzuje strpieť výkon kontroly/auditu súvisiaceho s touto zmluvou kedykoľvek počas platnosti a účinnosti Zmluvy o poskytnutí prostriedkov mechanizmu na podporu obnovy a odolnosti, a to oprávnenými osobami (Vykonávateľ-Ministerstvo zdravotníctva Slovenskej republiky, Národná implementačná a koordinačná autorita, Útvar následnej kontroly, NKÚ SR, príslušná správa finančnej kontroly, Certifikačný orgán, Orgán auditu a jeho spolupracujúce osoby, ako aj nimi poverené osoby a prizvané osoby v súlade s príslušnými právnymi predpismi SR a EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť.
  6. Zmluva je vyhotovená v štyroch vyhotoveniach, pričom každé vyhotovenie zmluvy zmluvné strany prehlasujú za originál, z ktorých po podpise sú dve určené pre kupujúceho a dve pre predávajúceho.
  7. Táto zmluva nadobúda platnosť dňom jej podpísania oboma zmluvnými stranami a účinnosť deň nasledujúci po dni jej zverejnenia v Centrálnom registri zmlúv na portáli Úradu vlády SR.
  8. Predávajúci súhlasí so zverejnením zmluvy v Centrálnom registri zmlúv na portáli Úradu vlády SR v plnom rozsahu.
  9. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.

**Príloha č. 1 kúpnej zmluvy –** **Špecifikácia parametrov predmetu zmluvy vrátane kalkulácie zmluvnej ceny**

**Príloha č. 2 kúpnej zmluvy – Zoznam subdodávateľov**

V Martine, dňa: .................................... V .......................... , dňa: ......................

**Za UNM:** **Za predávajúceho :**

Meno: MUDr. Peter Durný, PhD., MPH Meno: .................................................

Funkcia: riaditeľ UNM Funkcia: ..................................................

Podpis: ...................................... Podpis: ..................................................

# Príloha č. 1 kúpnej zmluvy: Špecifikácia parametrov predmetu zmluvy vrátane kalkulácie zmluvnej ceny

Názov predmetu zákazky: **„Zdravotnícke vybavenie k projektu Modernizácia oddelení ústavnej psychiatrickej starostlivosti k ZoPPM“** pre „**časť č. 2 – Odberové kreslá pojazdné“**.

1. Uchádzač doplní špecifikáciu parametrov predmetu zmluvy v zmysle *C. Opis predmetu zákazky* a Prílohy č. 5b súťažných podkladov.

2. Uchádzač doplní kalkuláciu zmluvnej ceny v zmysle *D. Spôsob určenia ceny* súťažných podkladov v rozsahu:

**Jednotková cena** predmetu zmluvy v € bez DPH ....................

**Cena za celý predmet zmluvy** v € bez DPH ....................

Sadzba DPH v % ....................

Výška DPH v €

**Cena za celý predmet zmluvy** v € s DPH ....................

**Príloha č. 2 kúpnej zmluvy – Zoznam subdodávateľov:**

*Identifikácia predávajúceho*

Obchodný názov: .....................................

Sídlo: .....................................

IČO: .....................................

Štatutárny zástupca: .....................................

Týmto vyhlasujeme, že na realizácii predmetu zákazky: **„Zdravotnícke vybavenie k projektu Modernizácia oddelení ústavnej psychiatrickej starostlivosti k ZoPPM“** pre „**časť č. 2 – Odberové kreslá pojazdné“**.

- sa nebudú podieľať žiadni subdodávatelia a celý predmet bude vykonaný vlastnými kapacitami.\*

- sa budú podieľať nasledovní subdodávatelia:\*

|  |  |  |  |  |  |  |  |
| --- | --- | --- | --- | --- | --- | --- | --- |
| Obchodný názov a sídlo subdodávateľa | Predmet subdodávky | Rozsah subdodávky (%) | Rozsah subdodávky (EUR, bez DPH) | IČO, DIČ, IČ DPH | Osoba oprávnená konať za subdodávateľa | | |
| Meno a priezvisko | Adresa | Dátum narodenia |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Predávajúci zároveň vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z. z. v platnom znení okrem vyššie uvedených.

*Upozornenie:*

*V prípade, že podiel subdodávky u subdodávateľa presiahne hodnotu 100 000,- EUR bez DPH, takýto subdodávateľ je povinný byť zapísaný v registri partnerov verejného sektora podľa zákona č. 315/2016 Z.z.*

Dátum: .....................................

Miesto podpisu: .....................................

Meno osoby, oprávnenej konať za predávajúceho: .....................................

Podpis: .....................................

*\* Predávajúci vyberie jednu z možností*